મુખ્ય અતિથિ તરીકે ઉપસ્થિત રહેલા ભારતના સંરક્ષણમંત્રી શ્રીમતી નિર્મલા સીતારામને જણાવ્યું હતું કે, આ પ્રકારનાં દેશભક્તિના કાર્યક્રમમાં ભાગ લેવો એ મારા માટે ગૌરવજનક છે. બાળકોની સામે જ વીર જવાન અને સૈન્યનું સન્માન કરી બાળકોમાં દેશભક્તિની ભાવના પ્રગટાવવાનો આ સુંદર પ્રયાસ પ્રેરણાદાયી છે. ગુજરાતે દેશને સબળ નેતૃત્વ પૂરું પાડ્યું છે. ભારતના સ્વાતંત્ર્ય સંગ્રામમાં સરદાર વલ્લભભાઈ પટેલ અને મહાત્મા ગાંધી જેવા અનેક મહાન નેતાઓનું યોગદાન રહેલું છે. દેશભક્તિની ભાવના પ્રગટાવતા જે અનેક કાર્યક્રમો થતા રહે છે તે શ્રેણીમાં આજનો આ કાર્યક્રમ થઈ રહ્યો છે. સૈનિકોને બાળકોની સામે લાવી તેમના શૌર્યનું સન્માન કરવું એ અહીં ઉપસ્થિત હજારો બાળકોના મન પર હકારાત્મક પ્રભાવ પાડશે. ભારતે સદીઓથી પર્યાવરણની જાળવણીનું કાર્ય કર્યંુ છે. તેથી જ આજે જ્યારે સમગ્ર વિશ્ર્વ પર્યાવરણ સામે અનેક પડકારોનો સામનો કરી રહ્યું છે ત્યારે સમગ્ર વિશ્ર્વ આપણા નેતૃત્વની અપેક્ષા રાખી ભારત તરફ મીટ માંડી રહ્યું છે.